ઘણા લોકો ટેરો કાર્ડ્સને મુશ્કેલ વિષય માને છે, ટેરો કાર્ડ્સનો અનુભવ તેનાથી વિપરીત છે. ટેરો કાર્ડ્સ સરળ અને ઉત્સાહ પ્રેરક માધ્યમ છે, તે તમને પ્રેરણા, સલાહ અને સૂચના પણ આપી શકે છે. જયારે તમે તેને સમજશો તો તમે તેના ચાહક થઇ જશો અને તેની સરળતાથી આનંદિત થઇ જશો. માનવું અઘરું લાગશે પણ ટેરો કાર્ડ્સ દ્વારા પ્રશ્નોના ઉત્તર ખૂબ જ સરળતાથી મેળવી શકાય છે. મારો પ્રેમ સાચો છે કે નહીં? હું અત્યારે સાચી દિશામાં કાર્ય કરી રહ્યો છું? મને સાચી શાંતિ કેવી રીતે મળી શકે? મને સફળતા કઈ રીતે મળી શકે? મારા સ્વભાવમાં મારે શું પરિવર્તન લાવવું જોઈએ? આ પ્રકારના અનેક પ્રશ્નો જે આંતરમન અને માનવીય લાગણીઓને સ્પર્શે છે, તેને ટેરો કાર્ડ્સ દ્વારા ઉકેલી શકાય છે.